Diari Oficial de la Generalitat Valenciana


Sumari del DOGV 6044, del 26-06-2009 (2009/7430)

RESOLUCIÓ de 28 de maig de 2009, del director general d'Urbanisme, per la qual s'esmenen les deficiències a què es refereix l'Acord de la Comissió Territorial d'Urbanisme de 20 de febrer de 2008 i es declara definitivament aprovada l'homologació zonal d'explotació de pedreres a sòl no urbanitzable de Llombai.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6044

Data del DOGV
:   26-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7430


Data del document
:   28-05-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Llombai
    * pla d'urbanisme

RESOLUCIÓ de 28 de maig de 2009, del director general d'Urbanisme, per la qual s'esmenen les deficiències a què es refereix l'Acord de la Comissió Territorial d'Urbanisme de 20 de febrer de 2008 i es declara definitivament aprovada l'homologació zonal d'explotació de pedreres a sòl no urbanitzable de Llombai. [2009/7430]  
En relació amb l'expedient remés per l'Ajuntament, referit a l'homologació zonal d'explotació de pedreres a sòl no urbanitzable i d'aquest municipi, es ressalten els antecedents i fonaments jurídics següents:  
Antecedents  
U. Acord de la CTU  
La Comissió Territorial d'Urbanisme de València, en sessió efectuada el 20 de febrer de 2008, va adoptar l'acord següent:  
«En relació amb l'expedient remés per l'Ajuntament de Llombai referit a l'homologació zonal d'explotació de pedreres a sòl no urbanitzable, es ressalten els antecedents i fonaments jurídics següents:  
Antecedents  
U. Tramitació municipal  
El Ple de la corporació, en sessió efectuada el dia 21 de juny de 2005, va acordar sotmetre a informació pública aquest expedient. L'acord va ser publicat en el DOGV núm. 5038, de 29 de juny de 2005, i en el periòdic Las Provincias de 12 de març de 2007, i va recaure acord d'aprovació provisional el 20 de gener de 2006.  
Dos. Documentació del projecte  
El projecte consta de memòria informativa i justificativa, plànols d'informació i d'ordenació, estudi d'impacte ambiental i document de síntesi.  
Tres. Objecte  
L'objecte de l'homologació és adaptar el planejament vigent a la Llei 10/2004, de 9 de desembre, del sòl no urbanitzable, i permetre l'ús extractiu en l'àmbit per a poder, si és el cas, autoritzar una pedrera. L'homologació es tramita a l'empara de la disposició transitòria primera de la Llei 10/2004.  
Quatre. Determinacions del projecte  
L'adaptació del sòl no urbanitzable a la Llei 10/2004, es realitza a través de la zonificació prevista en l'article 18 d'aquesta, és a dir, la delimitació de zones en funció d'usos i aprofitaments característics, tot això, en els termes expressament previstos en la llei esmentada.  
En particular, l'ús que es pretén adaptar a la Llei 10/2004 i que és objecte d'aquesta homologació és l'ús extractiu previst en l'article 18/1, apartat b), el qual es refereix a "zones en què siga possible l'explotació de pedreres, extracció d'àrids o de terres, o amb recursos geològics o hidrològics."  
En relació amb l'anterior, l'article 24 de la Llei 10/2004 esmentada estableix literalment:   
"1. L'explotació de pedreres, extracció d'àrids i de terres o recursos geològics, miners o hidrològics, i generació d'energia renovable, s'ha de regular mitjançant plans d'acció territorial sectorials, plans generals i qualsevol altre pla urbanístic o territorial amb capacitat per a ordenar usos en sòl no urbanitzable comú, per raó de la legislació respectiva, amb subjecció al que estableix aquesta llei, a la legislació de patrimoni cultural valencià i a la legislació sectorial específica. Si és procedent, s'hi permetrà la realització de construccions i instal·lacions destinades a la transformació de la matèria primera obtinguda de l'explotació que convinga territorialment emplaçar prop del seu origen natural.  
La implantació d'aquests usos en el sòl no urbanitzable exigeix la declaració d'interés comunitari anterior en els termes que preveu aquesta llei. Totes aquestes instal·lacions, per a la seua implantació, han d'estar sotmeses a la declaració d'impacte ambiental de la seua activitat, del sòl i dels terrenys immediats a l'explotació i han d'incloure mesures de minimització dels impactes i la restauració ambiental i paisatgística posterior al cessament de l'explotació."  
Se segueix la classificació del sòl no urbanitzable prevista en les normes subsidiàries del municipi de Llombai, aprovades definitivament per la Comissió Territorial d'Urbanisme en data 23 de febrer de 1982. Aquestes normes classifiquen el sòl com a no urbanitzable comú sense especial protecció. Per tant, el que en definitiva es pretén és adaptar el planejament vigent al municipi de Llombai a la Llei 10/2004, del sòl no urbanitzable, i permetre l'ús extractiu en l'àmbit de l'homologació per a poder, si és el cas, autoritzar una pedrera en aquest àmbit.  
Es destaquen els aspectes de l'homologació següents:  
a) Identificació del sector que ha de ser objecte de l'homologació:  
La zona d'extracció d'àrids s'ha d'ubicar al terme municipal de Llombai (València), al paratge denominat Lloma del Barranc dels Aspres. Les parcel·les afectades per la zona d'extracció d'àrids són la 205, 206, 207, 234, 252 i 253 del polígon 3 i les parcel·les 1277, 1278 i 1286 del polígon 2.  
Delimiten físicament la zona els barrancs de Caganer, dels Aspres, de Felipons, la Lloma del Tio Pons i el límit amb el terme municipal de Picassent.  
b) Les determinacions de l'ordenació estructural són les següents:  
A) Les directrius definitòries de l'estratègia de l'evolució urbana i d'ocupació del territori per a aquest sector s'ajusten exactament a les directrius d'estratègia i d'ocupació del territori que conté el document de concert previ del pla general de Llombai (CTU15/11/2005).  
B) La classificació del sòl. L'homologació manté la classificació de sòl no urbanitzable no subjecte a especial protecció.  
C) Zones d'ordenació urbanística. Dins del sòl no urbanitzable es delimita una zona d'ús d'extracció d'àrids.  
D) Ordenació del sòl no urbanitzable. El terreny que es modifica està classificat com a sòl no urbanitzable comú. Cal redactar l'estudi d'impacte ambiental corresponent a la superfície de 842.500 m² per imperatiu legal, que inclouen tot el sòl no urbanitzable que es delimita com a zona d'extracció d'àrids.  
E) Béns de domini públic no municipal. La zona que s'ha homologar correspon a una part de dins de la forest d'utilitat pública núm. 36, Aledua, per la qual cosa es va sol·licitar a Conselleria de Territori i Habitatge la descatalogació del paratge de la Lloma de Barranc dels Aspres l'11 d'abril de 2005.  
c) Condicions de connexió   
Connexió viària: Per a accedir al punt de la pedrera s'ha de seguir l'itinerari següent: partint des de Llombai, direcció Alfarp, a 2,5 km d'aquest últim, es pren a l'esquerra l'eixida denominada Camí de València i en aquest camí hi ha una desviació denominada l'Estepar, que condueix a la zona d'extracció d'àrids.  
d) Normes subsidiàries de planejament de Llombai.  
L'apartat 6 de les normes subsidiàries de Llombai queda redactat com segueix:   
6. Sòl no urbanitzable.  
Les normes defineixen com a tal tota la resta del sòl que no ha sigut susceptible de qualificació o protecció, i estableix en les normes urbanístiques el règim d'edificació en aquest tipus de sòl, com també la definició de nucli urbà de població.  
Es permet l'ús d'extracció d'àrids a la zona del paratge denominat Lloma del Barranc dels Aspres, amb una superfície total de 84,25 ha.  
Cinc. Tramitació autonòmica  
Durant la tramitació de l'expedient s'han sol·licitat els informes següents:  
- ST de Medi Ambient (Camins Ramaders i Secció Forestal).   
- ST d'Agricultura.  
- ST d'Indústria (Unitat de Mines).  
- Ministeri de Foment. Demarcació de Carreteres de l'Estat.  
- Oficina del Pla de Carreteres de la Conselleria d'Infraestructures i Transports (CIT).  
- DG de Transports.  
- Servei d'Ordenació Sostenible del Medi.  
- Carreteres de Diputació.  
- Ministeri de Foment. Demarcació de Carreteres.  
- ST de Cultura (Unitat de Patrimoni).  
- Servei d'Avaluació de l'Impacte Ambiental. Es remet l'estudi d'impacte ambiental a l'efecte que s'emeta la corresponent declaració d'impacte ambiental.  
- Es remet l'estudi acústic al Servei de Protecció Ambiental Atmosfèric perquè se n'emeta informe.  
Igualment, es dóna audiència als municipis limítrofs de: Montroy, Dos Aguas, Catadau, Alfarp, Picassent, Montserrat i Real de Montroi.  
S'han rebut els informes següents:  
1. Al juny de 2006 el Ministeri de Foment indica que al terme de Llombai no discorre cap carretera pertanyent a la xarxa estatal.  
2. El 2 de juny de 2006, es rep informe favorable del Servei Territorial d'Indústria, el qual emet informe favorable a la inclusió en l'homologació zonal de l'explotació pedreres (SNU) de quatre drets miners, entre els qual es troba l'explotació denominada Llombai, i que es correspon amb les parcel·les número 205, 206, 207, 234, 252 i 253 del polígon 3, i les parcel·les número 1277, 1278 i 1286 del polígon 2 del terme de Llombai.  
3. El 18 d'octubre de 2006 es rep informe favorable de Camins Ramaders i de la Secció Forestal. Aquest últim disposa literalment:   
Secció forestal:  
3.1. La zona afectada inclou les parcel·les cadastrals 205, 206, 207, 234, 252 i 253 del polígon 3 i parcel·les 1277, 1278 i 1286 del polígon 2.  
3.2. La pedrera afecta la forest d'utilitat pública V-36 del terme de Llombai, per la qual cosa s'ha de sol·licitar autorització d'ocupació temporal d'acord amb l'article 14 i 15 del Decret 82/2005.  
3.3. L'explotació minera sembla, segons el que s'ha vist en l'expedient i per la superfície afectada, que no incompleix l'article 14.2 del Decret 82/2005, de 22 d'abril, del Consell de la Generalitat, d'ordenació ambiental d'explotacions mineres en espais forestals de la Comunitat Valenciana.   
4. El 30 de gener de 2007 es rep informe d'estudi de paisatge per part de la Direcció General d'Ordenació del Territori, el qual estableix que el tràmit d'informació al públic de l'homologació va concloure amb anterioritat a l'entrada en vigor de la LUV, i no és exigible que s'acompanye de cap instrument de paisatge.  
5. El 28 de novembre de 2006, l'informe del Servei d'Ordenació Sostenible del Medi, en què s'estableix:   
5.1. Que es tracta d'un projecte de zonificació de sòl no urbanitzable per a extracció d'àrids que afecta una superfície de 84,96 ha, segons les dades contingudes en l'estudi d'impacte ambiental i que es troba al nord-oest del terme municipal de Llombai, al paratge denominat Lloma del Barranc dels Aspres i limítrof amb el terme de Picassent. S'adjunta cartografia 1:10.000 amb les referències indicades.  
5.2. Que no resulta afectat cap dels espais proposats per a la seua inclusió en la Xarxa Natura 2000 com a zones d'especial protecció d'aus (ZEPA).  
5.3. Que no resulta afectat cap dels espais de la Comunitat Valenciana proposats per a formar part de la Xarxa Natura 2000 com a llocs d'interés comunitari.  
5.4. Que no resulta afectat cap espai natural protegit dels actualment existents en aquesta comunitat autònoma, ni en tràmit per a la seua declaració, ni cap instrument d'ordenació o gestió d'espais naturals.  
5.5. Que, malgrat que la zona proposada no està inclosa dins de cap espai natural protegit, sí que resulta limítrofa al Paratge Natural Municipal del Tello, declarat mitjançant l'Acord de 6 de maig de 2005, del Consell de la Generalitat, a iniciativa de l'Ajuntament de Llombai (DOGV núm. 5002, de 10.02.2005) i que disposa d'un règim jurídic de protecció orientat a protegir la integritat dels ecosistemes naturals, i no s'hi admet cap ús o activitat que pose en perill la conservació dels valors que motiven la seua conservació, en raó de l'interés botànic, ecològic, geomorfològic i paisatgístic del paratge natural municipal, d'acord amb les normes bàsiques contingudes en la Llei 11/1994, de 27 de desembre, de la Generalitat, d'espais naturals protegits de la Comunitat Valenciana.  
5.6. Que segons aquest mateix acord, en l'article quart, paràgraf segon, apartat a), les competències de les administracions públiques s'han d'exercir de manera que queden preservats tots els valors geomorfològics, botànics, ecològics, paisatgístics i naturals del paratge natural municipal, avaluant amb especial atenció els possibles impactes ambientals produïts per les actuacions exteriors a aquest. Això hauria d'afectar la zona perimetral del paratge, amb una certa amplària, si bé mentre no es redacte el Pla especial, aquesta no queda definida.  
5.7. Que la zona proposada s'ubica sobre la forest consorciada V-3015, catalogada d'utilitat pública amb el número 36 dels de la província de València, de propis de Llombai, que al seu torn és limítrofa amb la forest consorciada V-3044, de propis de Picassent. Això comporta que, d'acord a l'article 33 del Pla general d'ordenació forestal (PGOF), aprovat per Decret 106/2004, de 25 de juny, del Consell de la Generalitat, han de ser qualificats com àrees de sòl forestal de protecció aquells terrenys inclosos en "a) les forests incloses en el Catàleg de forests d'utilitat pública i aquelles que fins i tot no estant catalogades, siguen propietat de la Generalitat o que, sent de propietat particular, estiguen incloses en consorcis i convenis o siguen declarades protectores, mentre mantinguen el règim legal de protecció jurídica que els caracteritza". Tota la zona estaria qualificada com a àrea de sòl forestal de protecció.  
5.8. Que la zona proposada està pròxima a un jaciment arqueològic, situat cap a l'est, ja en terme de Picassent, denominat Molló de l'Almud, poblat de l'edat de bronze. D'acord amb l'article 33 del POGF ja ressenyat, han de ser qualificats com àrees de sòl forestal de protecció, "... g) Els terrenys forestals en què hi hi haja béns d'interés cultural i elements de patrimoni cultural i arqueològic i la seua àrea d'influència, que com a mínim serà de 500 metres des dels seus límits." Per tant, part de la zona proposada està afectada per aquesta qualificació, que és coherent amb la utilitzada pel terme municipal de Picassent.  
Per tot l'anteriorment exposat, el sentit d'aquest informe queda vinculat al futur pla especial que desenvolupe la normativa del Paratge Natural Municipal del Tello que, si és el cas, podria considerar i definir una àrea d'esmorteïment d'impactes, que afectaria previsiblement la zona proposada a homologació, ja que s'ubica sobre terrenys qualificats com a àrea de protecció forestal per la normativa forestal i que evitaria l'afecció indirecta sobre l'espai protegit, restringint determinats usos i activitats que puguen resultar perjudicials a aquest. Aquesta previsió és coherent amb l'Acord de 6 de maig del Consell, ja indicat i l'article quart, paràgraf segon, apartat a).  
6. El 23 de gener de 2007, informe de la Direcció General d'Obres Públiques, Divisió de Carreteres, en el qual s'estableix:  
Analitzada la documentació aportada, aquest Servei emet un informe favorable ja que l'actuació realitza una connexió a càrrec seu i finançament a la carretera CV-520 mitjançant una rotonda, i un vial d'amplària de 6.00 metres fins a l'activitat on poden creuar-se dos vehicles pesants.  
7. 14 de juny de 2006, informe favorable condicionat de l'Ajuntament d'Alfarp, en qualitat de municipi limítrof.  
7.1. Aquest s'emet a requeriment de l'organisme esmentat, en compliment de l'article 38.2.c) de la Llei 6/1994, de 15 de novembre, de la Generalitat Valenciana, reguladora de l'activitat urbanística, per tractar-se de municipi limítrof.  
7.2. La zona afectada per l'homologació de referència es troba al nord-oest del terme de Llombai, tocant al terme de Picassent i a una distància de 5,60 km del nucli urbà. En concret, es tracta de la lloma del Barranc dels Aspres i afecta una superfície de 84,25 hectàrees.  
7.3. La situació indicada no afecta directament terrenys tocant al terme d'Alfarp, per la qual cosa no hi ha incompatibilitat d'usos. No obstant això, els més pròxims al límit es troben classificats com a sòl no urbanitzable i qualificats com a resta de sòl no urbanitzable.  
7.4. La zona proposada com a explotació de pedreres, es troba a una distància aproximada de 5.100 metres de la població d'Alfarp, a 4.000 metres de la zona residencial el Puntal, a 3.100 metres de la zona residencial de l'Almaguer, a 3.700 metres de la zona residencial dels Llacs i a 2.400 metres de la zona de la Malla, on hi ha una agrupació d'habitatges disseminats. Per això, han d'establir-se les mesures adequades per a evitar qualsevol tipus de molèsties a tots els habitatges existents.  
7.5. Quant a l'itinerari previst per a l'accés a la zona, segons s'indica en la documentació presentada, s'ha de realitzar pel terme d'Alfarp, a través del camí de València. En no grafiar-se amb exactitud per on discorrerà el trànsit de vehicles per a l'explotació pretesa, ha de suposar-se que prèviament a l'inici de qualsevol tipus d'activitat, cal dotar els camins afectats de l'ample necessari per a l'adequat trànsit, com també del ferm prou resistent per a l'ús que es pretén establir.  
Per tot el que s'ha exposat, s'emet informe favorable del projecte relatiu a l'homologació zonal explotació pedreres de Llombai, amb els condicionants 4t i 5é. No obstant això, la corporació ha de resoldre el que considere més convenient.  
8. Informe favorable de S.T. d'Agricultura de 24 d'abril de 2007.  
9. Després d'un primer informe desfavorable de data 8 de febrer de 2008, l'Àrea de Carreteres de Diputació, en data 19 de febrer de 2008, emet un informe favorable de la manera literal següent:  
"En relació amb l'assumpte de referència, i analitzada la nova documentació, l'Àrea de Carreteres de la Diputació de València emet informe favorable atenent als condicionants següents:  
- Prèviament a la posada en servei de la pedrera, s'ha de presentar un projecte de construcció de l'accés acordat amb aquesta Diputació el qual ha de ser executat a càrrec de l'actuació, sempre que no estiga executat el planejament previst per aquesta corporació.  
- En relació amb l'itinerari previst que afecta la carretera CV-520, de titularitat local, s'emet informe favorable amb el compromís adquirit de no passar per les travessies.  
- Atés el tipus d'activitat, el promotor ha de garantir les mesures necessàries de neteja que garantisquen la no-afecció en matèria de brutícia i arrossegaments a la carretera CV-520."  
10. Declaració d'impacte ambiental acceptable de 28 de gener de 2008:  
Primer  
S'ha de redelimitar l'àmbit de l'homologació proposada excloent del sector la part de la parcel·la 1286 del polígon 2 del terme municipal de Llombai que està dins de la delimitació del Paratge Natural Municipal del Tello, segons l'annex I de l'Acord de 6 de maig de 2005, del Consell de la Generalitat, pel qual es declara paratge natural municipal l'enclavament denominat el Tello.  
Segon  
Estimar acceptable a l'efecte ambiental i sense perjudici de l'obtenció prèvia de les autoritzacions sectorials que se li apliquen, l'homologació zonal d'explotació pedreres de Llombai, sempre que aquest es desenvolupe d'acord amb el que estableix la documentació presentada i supeditat al compliment dels condicionants establits a continuació:  
Tercer  
Es condiciona l'execució del projecte al compliment dels condicionants següents:  
1. La zona de servitud dels barrancs dels Aspres, Felipons i Cepellar ha de mantenir-se expedita, i l'execució de qualsevol actuació prevista en la zona de policia d'aquests llits queda supeditada a l'obtenció de l'autorització administrativa per part de l'organisme de conca competent, tal com s'estableix en l'article 9 del Reglament de domini públic hidràulic, RD 849/1986, modificat pel RD 606/2003. A més, ha de classificar-se tot el sòl pertanyent a domini públic hidràulic dels esmentats barrancs, d'acord amb el que estableix la legislació sectorial corresponent.   
2. A causa de la possible afecció al barranc de Felipons, les mesures correctores de l'estudi d'impacte ambiental han de contenir mesures de correcció hidrologicoforestal per a evitar efectes negatius al llac de l'Albufera.  
3. Abans de l'obtenció de la corresponent llicència ambiental, ha de presentar-se una proposta per a prevenir els incendis forestals, analitzant els distints factors que poden ocasionar incendis, com també determinar les distintes situacions de risc i les mesures a adoptar en cada cas, les quals han d'incloure's en les mesures correctores de l'estudi d'impacte ambiental.  
4. La utilització parteix del camí ramader sendera Camí de València, d'amplària legal 20,89 metres, com a via d'accés a la zona d'homologació s'ha de realitzar d'acord amb la Llei 3/1995, de 23 de març, de camins ramaders.   
Es recorda que totes les accions o omissions que infringisquen el que preveu l'esmentada llei generen responsabilitat de naturalesa administrativa, sense perjudici de l'exigible en via penal, civil o d'un altre ordre en què puguen incórrer els responsables.  
5. Han de preservar-se les formacions de pinedes de Pinus halepensis i les pinedes mediterrànies de pins mesogeus endèmics presents en el sector. A més, els exemplars de Chamaerops humilis, Thymus spp. i Quercus rotundifolia, les quals estan inclosos en l'annex III de l'Ordre de 20 de desembre de 1985, de la Conselleria d'Agricultura i Pesca, sobre protecció d'espècies endèmiques o amenaçades, queden sotmesos a autorització prèvia per a la tala o desarrelament.  
6. En el termini d'un any a partir de la notificació de l'aprovació d'aquesta homologació, s'ha de presentar als Serveis Territorials d'Urbanisme, el futur pla especial de protecció del Paratge Natural Municipal del Tello que desenvolupe la normativa que, si és el cas, podria considerar i definir una àrea d'esmorteïment d'impactes, que afectaria previsiblement la zona proposada a homologació, ja que s'ubica sobre terrenys qualificats com a àrea de protecció forestal per la normativa forestal i que evitaria l'afecció indirecta sobre l'espai protegit, restringint determinats usos i activitats que puguen resultar perjudicials a aquest.  
7. L'obra per a l'obertura de noves pistes o camins per a l'accés a la zona d'homologació constitueix un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'autorització de l'activitat extractiva, segons es desprén de l'article 5é de la Llei d'impacte ambiental i concordants del seu reglament, annex I, apartat 1.i), Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, modificat pel Decret 32/2006, de 10 de març, del Consell de la Generalitat, en la Llei 2/1989, de 3 de març, de la Generalitat Valenciana.  
8. Recordar que l'obertura de qualsevol activitat minera dins de l'àmbit d'aquest pla especial ha d'iniciar els tràmits de legalització davant de la Conselleria d'Indústria i ajustar-se al que estableix el Decret 82/2005, de 22 d'abril, del Consell de la Generalitat, d'ordenació ambiental d'explotacions mineres a espais forestals de la Comunitat Valenciana, com també obtenir la corresponent declaració d'impacte ambiental.  
9. Durant la fase d'execució s'ha de definir l'àrea on ha de quedar aparcada temporalment la maquinària d'obra indicant, si és el cas, el lloc on s'han de dur a terme les labors de neteja i manteniment d'aquesta. Així mateix, es recorda que els canvis d'oli, filtres i qualsevol altre residu de manteniment de maquinària i vehicles han de ser degudament gestionats per taller o gestor de residus tòxics i perillosos degudament autoritzat.  
10. Ha d'obtenir autorització de l'empresa propietària del gasoducte Alacant-València, ramal Ford de la xarxa sud de València, per a la realització d'obres que es desenvolupen a una distància menor a 5 metres de la conducció, i s'han de complir les condicions generals d'execució que aquesta empresa establisca al respecte. No es pot iniciar cap tipus de treball a la zona d'afecció del gasoducte sense que tinga coneixement l'empresa propietària de la conducció de gas, la qual ha d'enviar personal qualificat per a l'assenyalament, control i vigilància de les obres.  
Sis. Al·legacions en fase de tramitació autonòmica  
En data 2 de juny de 2006 i 27 de desembre de 2006 es presenten en aquest servei al·legacions de l'Ajuntament de Picassent.  
Aquestes al·legacions ja van ser resoltes per l'Ajuntament de Llombai en el tràmit procedimental oportú, i van ser totes desestimades en l'Acord d'aprovació provisional de 30 de gener de 2006.  
Es traslladen aquestes a l'Àrea d'Avaluació d'Impacte pel seu contingut ambiental.   
Síntesi de les al·legacions presentades per l'Ajuntament de Picassent:  
Primera:  
La zona escollida per a la implantació de la pedrera se situa al costat del límit sud-oest del terme municipal de Picassent, en una zona classificada pel PG de Picassent com a sòl no urbanitzable de protecció paisatgística, com també sòl no urbanitzable de protecció arqueològica enclavat als voltants de l'àmbit d'actuació.  
L'àrea destinada a l'explotació de la pedrera delimita amb la forest núm. 3044, denominada la Muntanya.  
Segona:  
La implantació de la pedrera comportarà un impacte sobre els camins rurals del terme de Picassent.  
En data 15 de gener de 2007 es presenten en aquest Servei al·legacions de l'Ajuntament de Montserrat. Es trasllada a l'Ajuntament de Llombai el 5 de març de 2007.  
Igual que en el cas anterior són remeses el 5 de març de 2007 al Servei d'Avaluació d'Impacte Ambiental per a la resolució d'aquesta.  
Síntesi d'al·legacions presentades per l'Ajuntament de Montserrat:  
Les al·legacions de contingut ambiental:  
1. Zona limítrofa amb el paratge municipal del Tello.  
2. A la zona es troben diverses coves entre les quals es troba la cova de les Meravelles.  
3. A molt poca distància es troba la torre medieval d'Aledua, declarada bé d'interés cultural.  
4. A la zona annexa al terme municipal de Montserrat es troba la forest els Castellars.  
5. L'àrea destinada a l'explotació delimita amb el terme municipal amb la forest número 3044.  
6. Existència d'aprofitaments de roques industrials i que en l'estudi d'impacte ambiental no s'ha tingut en compte les afeccions que es produiran en el medi ambient.  
Són de contingut ambiental. Per la qual cosa aquestes consideracions ja s'han tingut en compte i han sigut contestades en la declaració d'impacte ambiental.  
Al·legacions de contingut jurídic:  
1. Es manifesta que no s'ha donat audiència per part d'aquest servei a l'Ajuntament de Monserrat en qualitat de municipi limítrof.  
2. Infracció de l'article 17 i 19 de la Llei 10/2004, de 9 de desembre, del sòl no urbanitzable.  
Set. Aigua i sanejament  
En el projecte presentat pel promotor consta informe de la Confederació Hidrogràfica del Xúquer el qual estableix:  
De tot el que s'ha exposat es dedueix que el consum d'aigua previst en el projecte presentat, a banda de ser d'escassa rellevància, està basat en un sistema d'abastiment mitjançant camions cisterna, l'origen del qual cal estimar necessàriament emparat per un dret d'aigua, ja que, en cas contrari, es produiria una infracció administrativa amb la consegüent obertura d'expedient sancionador al subministrador.  
Per tot això, aquesta Confederació Hidrogràfica del Xúquer emet un informe favorable sobre l'activitat de la pedrera plantejada.  
Vuit. Planejament vigent  
El municipi de Llombai disposa de normes subsidiàries aprovades definitivament per la Comissió Territorial d'Urbanisme en data 23 de febrer de 1982.  
Nové. Informe de la Comissió Informativa  
La Comissió Informativa de la Comissió Territorial d'Urbanisme de València, en sessió efectuada el 13 de febrer de 2008, per unanimitat, va emetre un informe relatiu al projecte que ens ocupa, complint així el que preceptua l'art. 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. Aspectes formals  
De conformitat amb el que estableix la disposició transitòria primera, apartat primer, de la Llei 16/2005, de 30 de desembre, urbanística valenciana, l'aprovació definitiva d'aquest expedient ha de resoldre's d'acord amb el que disposa la legislació vigent amb anterioritat a l'entrada en vigor de la LUV i el Reglament d'ordenació i gestió territorial i urbanística aprovat per Decret 67/2006, de 19 de maig.  
Aquesta homologació ha seguit el tràmit procedimental previst en la disposició transitòria primera la Llei 10/2004, de 9 de desembre, del sòl no urbanitzable, el qual estableix:   
"El planejament municipal vigent a l'entrada en vigor d'aquesta llei ha d'adaptar la classificació del sòl no urbanitzable al que disposa aquesta i que aquesta adaptació ha de produir-se mitjançant un expedient d'homologació a aquesta llei".  
En segon lloc, pel que fa a la qualitat d'adjacent de l'àmbit d'actuació amb el paratge municipal del Tello, regirà el que determina l'informe de 28 de novembre de 2006, del Servei d'Ordenació Sostenible del Medi, és a dir, que el futur pla especial que desenvolupe la normativa del Paratge Natural Municipal del Tello considere i definisca una àrea d'esmorteïment d'impactes, que afectaria previsiblement la zona proposada a homologació.  
Segon. Contestació d'al·legacions  
I) Al·legacions de l'Ajuntament de Picassent.  
Es reprodueix la contestació de les al·legacions efectuades per l'Ajuntament de Llombai, les quals queden resoltes de la manera següent:  
Primera:  
L'homologació afecta exclusivament terrenys del terme municipal de Llombai, per la qual cosa no afecta les competències de l'Ajuntament de Picassent, el qual pot continuar mantenint la classificació del sòl limítrof amb el terme de Picassent i tramitar la inclusió d'aquests terrenys en el catàleg de forests.  
Es desestima l'al·legació.  
Segona:  
Com es reconeix en la mateixa al·legació, el sector connecta amb la xarxa viària del municipi de Llombai mitjançant el camí de l'Estepar i el camí de València i, mitjançant aquests camins, amb la xarxa general de carreteres a través de la CV-520. És cert que la xarxa de camins de Llombai s'interconnecta també amb la xarxa de camins de Picassent. La modificació de planejament urbanístic de Llombai no és l'instrument legal adequat per a regular l'ús públic dels béns de domini i ús públic del municipi de Picassent, com són els camins que indica l'Ajuntament en la seua al·legació i pertanyents al terme municipal de Picassent. Serà titular dels camins esmentats del municipi de Picassent i el mateix Ajuntament, el qual,mitjançant els procediments adequats pot regular l'ús dels béns de domini públic.  
A més, s'ha d'assenyalar al respecte l'informe favorable de 23 de gener de 2007 de la Direcció General d'Obres Públiques, Divisió de Carreteres, en el que s'estableix que l'actuació realitza una connexió, a càrrec seu i finançament, a la carretera CV-520 mitjançant una rotonda, i un vial d'amplària de 6,00 metres fins a l'activitat on poden creuar-se dos vehicles pesants.  
Es desestima l'al·legació.  
II) Al·legacions de l'Ajuntament de Monserrat  
A) Al·legacions de contingut ambiental  
Les esmentades al·legacions ja s'han tingut en compte i han sigut contestades en la declaració d'impacte ambiental, per la qual cosa ens remetem al que allí es disposa.  
Es desestimen les al·legacions.  
B) Al·legacions de contingut jurídic  
1) Aquest servei ha donat trasllat a l'Ajuntament de Montserrat, en qualitat de municipi limítrof, en data 9 de maig de 2006.  
Es desestima l'al·legació.  
2) No es vulnera l'article 17 de la Llei 10/2004, del sòl no urbanitzable, el qual regula les obres, usos i aprofitaments en sòl no urbanitzable protegit ja que en el cas present la zona objecte de l'homologació està classificada en les vigents normes subsidiàries del municipi de Llombai aprovades definitivament per la Comissió Territorial d'Urbanisme el 23 de febrer de 1982 com a no urbanitzable comú.  
Quant a la qualitat de limítrof amb el Paratge Municipal del Tello, es remet al que disposa l'informe del Servei d'Ordenació Sostenible.  
Es desestima l'al·legació.  
Tercer. Valoració global  
Les determinacions contingudes pel que fa a l'adaptació proposada estan degudament justificades per la corporació i responen a l'interés públic local, per la qual cosa es consideren correctes des del punt de vista de les exigències de la política urbanística i territorial de la Generalitat Valenciana, tal com recull article 40 de la LRAU.  
Han de complir-se tots i cadascun dels condicionants de la declaració d'impacte ambiental enumerats en l'antecedent de fet quart, i entre aquests excloure part de la parcel·la 1286 del polígon 2 que està dins de la delimitació del Paratge Natural Municipal del Tello.  
Tal com s'indica en l'informe de Secció Forestal del Servei Territorial de Medi Ambient de 18 d'octubre de 2006, s'ha de sol·licitar autorització d'ocupació temporal d'acord amb l'article 14 i 15 del Decret 82/2005, de 22 d'abril, del Consell de la Generalitat, d'ordenació ambiental d'explotacions mineres en espais forestals de la Comunitat Valenciana.   
Han d'observar-se les mesures correctores que provenen de l'informe acústic que, si és el cas, s'emeta.  
Quart. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva dels plans urbanístics de municipis de menys de 50.000 habitants, de conformitat amb el que disposa el Decret 162/2007, del Govern Valencià, pel qual s'aprova el Reglament dels òrgans territorials i urbanístics de la Generalitat Valenciana.  
A la vista de quant antecedeix, la Comissió Territorial d'Urbanisme de data 20 de febrer de 2008, per unanimitat, acorda:  
Supeditar l'aprovació definitiva de l'homologació zonal per a l'explotació de pedreres a sòl no urbanitzable al municipi de Llombai fins tant:  
- S'incloguen en el document els condicionants previstos en la declaració d'impacte ambiental.  
- S'incloguen en el document els condicionants de l'informe de l'Àrea de Carreteres de la Diputació Provincial de València de 19 de febrer de 2008.  
- I s'aporte el Text refós per duplicat exemplar en paper i en suport digital.  
Desestimar les al·legacions presentades segons el que assenyala el fonament segon.  
D'altra banda, es recorda a l'Ajuntament que ha de redactar el Pla especial del Paratge Natural del Tello.   
Com els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental d'aquesta correcció. L'article 9.b) del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat atribueix a la directora general d'Ordenació del Territori la facultat de verificar el compliment de l'acord adoptat i, verificat aquest punt, ordenar la publicació de l'aprovació definitiva, de conformitat amb el que estableix l'article 41 de la Llei reguladora de l'activitat urbanística.»  
Dos. Documentació subsanatòria  
L'1 de desembre de 2008 tenen entrada en el Servei Territorial d'aquesta Conselleria dos exemplars del Text refós de l'homologació zonal per a explotació de pedreres en paper i en suport digital.  
Pel que fa al primer condicionant, relatiu al fet que s'incloguen en el document els condicionants previstos en la declaració d'impacte ambiental, de la documentació presentada es desprén que no s'havia inclòs en la fitxa de gestió el condicionant sisé que establia:  
«En el termini d'un any a partir de la notificació de l'aprovació d'aquesta homologació, s'ha de presentar en els Serveis Territorials d'Urbanisme el futur Pla especial de protecció del Paratge Natural Municipal del Tello que desenvolupe la normativa que, si és el cas, podria considerar i definir una àrea d'esmorteïment d'impactes, que afectaria previsiblement la zona proposada a homologació, ja que s'ubica sobre terrenys qualificats com a àrea de protecció forestal per la normativa forestal i que evitaria l'afecció indirecta sobre l'espai protegit, restringint determinats usos i activitats que puguen resultar perjudicials a aquest.»  
L'11 de febrer de 2009 es remet compromís municipal en què es disposa literalment:   
«1. En relació amb l'expedient d'homologació zonal (08368152) d'explotació de pedreres en sòl no urbanitzable, seguit davant del Servei Territorial d'Urbanisme i Ordenació Territorial, mitjançant aquest, l'Ajuntament de Llombai aporta aquest compromís com a documentació complementària per a la seua incorporació a aquest expedient, en compliment de l'acord d'aprovació supeditada de la Comissió Territorial d'Urbanisme de València en relació amb aquest:  
L'Ajuntament de Llombai es compromet a presentar, en el termini d'un any a partir de la notificació de l'aprovació de l'homologació sol·licitada, en els Serveis Territorials d'Urbanisme de València i en la direcció general competent en matèria d'espais naturals protegits, el futur pla especial de protecció del Paratge Natural Municipal del Tello que desenvolupe la normativa que, si és el cas, podria considerar i definir una àrea d'esmorteïment d'impactes que afectaria previsiblement la zona proposada a homologació, ja que s'ubica sobre terrenys qualificats com a àrea de protecció forestal per la normativa forestal i que evitaria l'afecció indirecta sobre l'espai protegit, restringint determinats usos i activitats que puguen resultar perjudicials a aquest.  
L'Ajuntament de Llombai prestarà tota la col·laboració necessària a la Conselleria de Medi Ambient, Aigua, Urbanisme i Habitatge durant la tramitació i aprovació del pla especial referit.  
Per raó del que s'ha exposat se sol·licita   
Que, tenint per presentat aquest escrit, s'acorde l'aprovació definitiva de l'homologació zonal per a l'explotació de pedreres en sòl no urbanitzable del municipi de Llombai, de conformitat amb el que estableix l'article 41 de la Llei reguladora de l'activitat urbanística i la posterior publicació.»  
Pel que fa a la resta de condicionants de la declaració d'impacte ambiental, s'han inclòs en la fitxa de gestió.  
Quant a l'apartat relatiu al fet que s'incloguen en el document els condicionants de l'informe de l'Àrea de Carreteres de la Diputació Provincial de València de 19 de febrer de 2008, es reprodueixen en el capítol 3 de la memòria del document de la manera següent:  
«L'actuació haurà d'assumir els condicionants de connexió viària exposats en el punt 2.2. d'aquesta memòria. D'acord amb els condicionants de l'informe de l'Àrea de Carreteres de la Diputació Provincial de València de 19 de febrer de 2008, l'actuació prèvia a la posada en servei de la pedrera ha de presentar projecte de construcció de l'accés acordat amb Diputació, el qual ha de ser executat a càrrec de l'actuació, sempre que no estiga executat el planejament previst per aquesta corporació. L'itinerari que es preveja d'accés a l'actuació en cap cas no ha de passar per les travessies de la carretera CV-520. A més, atés el tipus d'activitat, el promotor ha de garantir les mesures necessàries de neteja que garantisquen la no-afecció en matèria de brutícia i arrossegaments a la carretera CV-520.»  
Finalment, el 29 de febrer de 2008 el Servei de Protecció d'Ambient Atmosfèric emet informe favorable.  
Tres. El cap del Servei Territorial d'Ordenació del Territori, el 28 de maig de 2009, emet un informe en què conclou que: de la documentació aportada i dels informes emesos es desprén que s'ha donat compliment a l'Acord de la Comissió Territorial d'Urbanisme de data 20 de febrer de 2008.  
Fonaments jurídics  
Primer. Esmena dels condicionants de la CTU  
De la documentació presentada es desprén que s'ha donat compliment a l'Acord de la Comissió Territorial d'Urbanisme de data 20 de febrer de 2008.  
Segon. Òrgan competent  
El director general d'Urbanisme, segons el Decret 177/2008, de 28 de novembre, és l'òrgan competent per a verificar el compliment dels condicionants imposats en l'esmentat acord de la Comissió Territorial d'Urbanisme, per assumpció de les competències atribuïdes en l'article 9.b) del Decret 162/2007, de 21 de setembre, del Consell, pel qual s'aprova el Reglament d'òrgans territorials i urbanístics de la Generalitat.  
En conseqüència, el director general d'Urbanisme resol:  
1. Considerar complit l'Acord de la Comissió Territorial d'Urbanisme de data 20 de febrer de 2008, per quant l'expedient ha sigut corregit de conformitat amb els condicionants que s'hi assenyalaven.  
2. Declarar definitivament aprovat l'expedient d'homologació zonal per a explotació de pedreres en sòl no urbanitzable al municipi de Llombai.   
3. Ordenar la publicació de l'acord aprovatori, conforme al procediment legalment previst, i segellar l'expedient de referència.  
Contra aquesta resolució, que posa fi a la via administrativa, es pot interposar recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que preveu l'art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que les persones interessades puguen exercir qualsevol altre recurs que estimen oportú.  
València, 28 de maig de 2009.- El director general d'Urbanisme: José María Selva Ros.